Na osnovu čl. 7. Pravila za konsultacije u izradi pravnih propisa („Službeni glasnik BiH“, br.81/06 i 80/14), a u skladu sa članom 5. Smjernica za provođenje pravila za konsultacije s javnošću u izradi pravnih propisa u Uredu koordinatora za reformu javne uprave, daje se :

**IZJAVA O SVRSI DONOŠENJA**

**Srednjoročnog programa rada Ureda koordinatora za reformu javne uprave za period 2018. - 2020. godine**

U skladu sa čl. 3. i čl. 7. Odluke o postupku srednjoročnog planiranja, praćenja i izvještavanja u institucijama BiH (Službeni glasnik br.62/14), i čl. 4. Uputstva o metodologiji u postupku srednjoročnog planiranja, praćenja i izvještavanja u institucijama BiH (Službeni glasnik BiH br. 44/15), Ured koordinatora za reformu javne uprave je izradio Srednjoročni plan rada za period 2018-2020 godine.

Opšti cilj Srednjoročnog programa rada Ureda je osigurati plansku osnovu za kvalitetno upravljanje reformom javne uprave u Bosni i Hercegovini u skladu sa nadležnostima Ureda koordinatora za reformu javne uprave u Bosni i Hercegovine.

Posebni ciljevi donošenja Srednjoročnog programa rada Ureda koordinatora za reformu javne uprave za period 2018. - 2020. godine su harmonizacija i koordinacija procesa planiranja u Uredu, optimalna alokacija resursa na prioritetne zadatke i projekte, kao i unapređenje procesa praćenja programa i planova i izvještavanja o realizaciji istih.

Ova izjava bit će objavljena na služćbenoj internet stranici Ureda koordinatora za reformu javne uprave.